Humans of New York

New Yorgis

Stantoni blogi sai alguse  2010. aasta novembris. Esialgne idee oli koguda kokku 10 000 newyorklase portreed ning panna need linna kaardile. Projekt arenes ülikiiresti. Stanton tegi intervjuud oma kõnealustega ning lisas fotode alla ka mõned tsitaadid ja lühitekstid antud isikutelt.  Uue formaadiga hakkas blogi platvorm koguma aina rohkem populaarust ja huvi. 2018. aasta seisuga on HONY fännilehel Facebookis lehel üle 18 miljoni jälgija.  Sotsiaalmeedia platvormil Twitter on üle 590 000 jälgija.

Mujal maailmas

2012. aastal veetis Stanton lausa kaks nädalat Iraanis, kogudes iraanlaste tänavaportreesid. Pärast Bostoni maratoni pommirünnakuid, 2013. aasta aprillis, veetis autor nädala Bostonis, et pildistada sealsete inimeste portreesid, lisades juurde emotsioonid läbi lugude. Samuti on ta käinud fotosid kogumas Texase osariigis Austinis, samal ajal kui toimus South by Southwest (SXSW) konverents.
Augustis 2014 alustas Stanton 50-päevast "maailmavaatust" koostöös ÜRO-ga, kogumaks portreesid ja lugusid 12 riigis: Iraagis, Jordaanias, Iisraelis, Kongo Demokraatlikus Vabariigis, Keenias, Ugandas, Lõuna-Sudaanis, Ukrainas, Indias, Nepalis, Vietnamis ja Mehhikos.
Tema suuremeelne projekt on teda viinud ka Pakistani.  Selle käigu suurem eesmärk oli tõsta inimeste teadlikkust Syeda Ghulam Fatima jõupingutustest aidata Pakistani ehitustöölisi, kelle tööd ei hinnatud vääriliselt.
2015. aastal liikus Stanton Euroopasse, et sihikule võtta pagulased, kes on asüüli taotlemas, et ära saada oma sõjalise olukorraga kodumaalt. Projekt toimus koostöös ÜRO pagulaste ülemkommissariaadiga. See tõi kaasa palju annetusi ja toetusi ning muutis inimesed teadlikkumaks Euroopasse sisserändajate kriisist. BBC intervjuus ütles Stanton, et peab neid teemasid käsitledes kasutama täiesti uutmoodi stiili intervjueerimisel. Nendelt inimestelt ei pea ta vajalikuks küsida ei nende mineviku ega tuleviku kohta.

Raamatud

HONY looja esimene raamat "Humans of New York", mis on kirjutatud fotoblogi põhjal, ilmus 2013. aasta oktoobris. Raamat, mille avaldas St. Martin's Press, müüs seda ainuüksi ettetellimisega 30 000 eksemplari. 2015. aasta märtsis oli HONY raamat 31 nädalat The New York Timesi bestsellerite edetabelis ning esikohal tõsieluraamatute bestsellerite edetabelis. Nädal aega 2013. aastal ning uuesti 2014. aastal.
2015. aasta alguses avaldas Stanton raamatu "Little Humans" ("Väikesed inimesed"). Selles raamatus on Brandon keskendunud New Yorgi kõige pisematele. Need tugevad ja rikkumata isiksused, kes tõusevad püsti, kui kukuvad, kellel on täiesti laitmatu maitse moevaldkonnas, kes on eelarvamustest priid ning kes armastavad kogu oma väikese südamega. 
13. oktoober 2015 ilmus Stantoni kolmas raamat, "Humans of New York: Stories", mis käsitles täiesti uut rühma inimesi. Raamat keskendub rohkem inimeste isiklikele emotsioonidele ja lugudele, mis Stanton on kogunud oma tööga seotud projektide raames.

DKNY

2013. aastal märkas üks fotoblogi jälgija, et HONY portreed olid kasutatud DKNY poolt ilma loata Bangkoki poeaknal, rikkudes sellega autoriõiguse seadust. Stanton palus avalikult DKNY-l annetada 100 000 USA dollarit YMCA Bedford-Styvesant naabruskonnale New Yorgis.
Annetuspalvet jagati üle 40 000 korra Facebookis ning lisaks tänu tugevale survele sotsiaalmeedia kanalite poolt, DKNY avaldas avaliku vabanduse ning nõustus annetama 25 000 dollarit. Stanton kasutas toetuste kogumiseks loodud veebisaiti Indiegogo, et koguda täiendavad 103 000 dollarit.